Doxyhexal užívanie
Dobrý deň, urológ mi predpísal doxyhexal 200 mg, len v lekárni 200 mi nemali, tak mi dali 100mg a užívanie: prvé dva dni každých 12 hodín 2 tablety a potom každých 24 hodín 2 tablety. Moja otázka znie, že či mám užívať po2 tabletky naraz, keďže sú to len 100 mg ? Ďakujem za radu.
Dobrý deň.
Ďakujeme za Vašu otázku.
Keďže ste dostali tablety v polovičnej dávke ako bola dávka určená na liečbu, je potrebné užívať vždy po 2 tablety Doxyhexal 100mg naraz, aby sa zabezpečila dávka 200mg. Stanovený časový rozostup 12 až 24 hodín je potrebné taktiež zachovávať. Antibiotiká je vhodné užívať spolu s jedlom. Mlieko, mliečne výrobky, džúsy s obsahom vápnika a iné potraviny obsahujúce vápnik, železo, zinok, hliník alebo horčík môžu ovplyvniť vstrebávanie doxycyklínu. Preto dodržujte 2-3-hodinové odstupy medzi užitím doxycyklínu a požitím týchto potravín alebo nápojov. Počas užívania lieku sa nesmie piť alkohol. Súčasne je potrebné chrániť pokožku pred UV žiarením, kvôli riziku fotosenzitivity.
Prajem pekný zvyšok dňa.
S pozdravom
Mgr. Barbora Bičanovská